b'\n_START_ARTICLE_\nTodellisen ristin legenda\n_START_PARAGRAPH_\nTodellisen ristin legenda (ital. Storie della Vera Croce) on Italian kuuluisimpia freskosarjoja. Se sijaitsee Arezzossa, San Francescon kirkossa. Baccin suku tilasi teoksen Piero della Francescalta 1450-luvulla. Freskot maalattiin vuosina 1452\xe2\x80\x931466. Aiheet on otettu Jacopo da Varazzen 1200-luvulla kirjoittamasta Legenda aureasta. Freskot rapistuivat pahoin 1900-luvun j\xc3\xa4lkipuolella, mutta niiden laaja konservointi saatiin p\xc3\xa4\xc3\xa4t\xc3\xb6kseen 1990-luvun lopulla.'